CELEX: 32009R1088
Language: bg
Date: 2009-11-12 00:00:00
Title: Регламент (ЕО) № 1088/2009 на Комисията от 12 ноември 2009 година относно разрешаване на нова употреба на ензимен препарат от 6-фитаза, получена от Aspergillus oryzae (DSM 17594), като фуражна добавка за отбити прасенца, свине за угояване, домашни птици за угояване и домашни птици, отглеждани за носачки (притежател на разрешителното DSM Nutritional Products Ltd., представляван от DSM Nutritional Products Sp. Z.o.o.) (Текст от значение за ЕИП)

13.11.2009   
            
            
               BG
            
            
               Официален вестник на Европейския съюз
            
            
               L 297/6
            
         
      РЕГЛАМЕНТ (ЕО) № 1088/2009 НА КОМИСИЯТА
   
   от 12 ноември 2009 година
   относно разрешаване на нова употреба на ензимен препарат от 6-фитаза, получена от Aspergillus oryzae (DSM 17594), като фуражна добавка за отбити прасенца, свине за угояване, домашни птици за угояване и домашни птици, отглеждани за носачки (притежател на разрешителното DSM Nutritional Products Ltd., представляван от DSM Nutritional Products Sp. Z.o.o.)
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда възможността за издаване на разрешително за използване на добавки при храненето на животните, както и основанията и процедурите за издаването на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 бе подадено заявление за разрешително за препарата, посочен в приложението към настоящия регламент. Това заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на нова употреба на ензимния препарат от 6-фитаза, получена от Aspergillus oryzae (DSM 17594), като фуражна добавка за отбити прасенца, свине за угояване, домашни птици за угояване и домашни птици, отглеждани за носачки, който следва да бъде класифициран в категорията „зоотехнически добавки“.
            
         
               (4)
            
            
               Употребата на този препарат при пилета за угояване бе разрешена за 10 години с Регламент (ЕО) № 270/2009 на Комисията (2).
            
         
               (5)
            
            
               Бяха представени нови сведения в подкрепа на заявлението за разрешение за отбити прасенца, свине за угояване, домашни птици за угояване и домашни птици, отглеждани за носачки. Европейският орган за безопасност на храните (наричан по-нататък „органът“) заключи в становището си от 14 май 2009 г. (3), че ензимният препарат от 6-фитаза, получена от Aspergillus oryzae (DSM 17594), не се отразява неблагоприятно върху здравето на животните, човешкото здраве или околната среда и употребата му подобрява усвояването на фосфора, набавян чрез храната. Органът не сметна, че е налице необходимост от специфични изисквания по отношение на мониторинга след пускането на продукта на пазара. Той също така провери доклада за метода за анализ на фуражната добавка във фуражите, представен от референтната лаборатория на Общността, създадена с Регламент (ЕО) № 1831/2003.
            
         
               (6)
            
            
               Оценката на посочения препарат показва, че условията за разрешителното, определени в член 5 от Регламент (ЕО) № 1831/2003, са изпълнени. Съответно употребата на посочения препарат следва да бъде разрешена според предвиденото в приложението към настоящия регламент.
            
         
               (7)
            
            
               Като последица от издаването на ново разрешително съгласно Регламент (ЕО) № 1831/2003, Регламент (ЕО) № 270/2009 следва да бъде отменен.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Препаратът, посочен в приложението, принадлежащ към категория „зоотехнически добавки“ и към функционална група „подобрители, увеличаващи смилаемостта на храната“, се разрешава като добавка в храненето на животните при условията, определени в приложението.
   Член 2
   Регламент (ЕО) № 270/2009 се отменя.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 12 ноември 2009 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 268, 18.10.2003 г., стр. 29.
   
      (2)  ОВ L 91, 3.4.2009 г., стр. 3.
   
      (3)  The EFSA Journal (2009) 1097, стр. 1.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, аналитичен метод
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  Единици за активност/kg пълноценен фураж със съдържание на влага 12 %
               
            
                  
                     Категория зоотехнически добавки. Функционална група: подобрители, увеличаващи смилаемостта на храната.
                  
               
            
                  4a6
               
               
                  DSM Nutritional Products Ltd., представляван от DSM Nutritional Products Sp. Z.o.o.
               
               
                  6-фитаза
                  EC 3.1.3.26
               
               
                  
                               
                           
                           
                              Състав на добавката:
                              Препарат, съдържащ 6-фитаза, получена от Aspergillus oryzae (DSM 17594), с минимална активност:
                              
                                           
                                       
                                       
                                          твърдо състояние: 10 000 FYT (1)/g
                                       
                                    
                                           
                                       
                                       
                                          течно състояние: 20 000 FYT/g
                                       
                                    
                        
                               
                           
                           
                              Характеристика на активното вещество:
                              6-фитаза, получена от Aspergillus oryzae
                              
                              (DSM 17594)
                           
                        
                               
                           
                           
                              Аналитичен метод (2):
                              Колориметричен метод на базата на реакцията на ванадомолибдат с неорганичен фосфат, получен при реакцията между 6-фитаза и фитатсъдържащ субстрат (натриев фитат ) при pH 5,5 и 37 °C, която се сравнява със стандартна крива от неорганичен фосфат.
                           
                        
               
                  Прасенца (отбити)
               
               
                  —
               
               
                  1 500 FYT
               
               
                   
               
               
                  
                              1.
                           
                           
                              В упътването за употреба на добавката и премикса да се посочат температурата на съхранение, срокът на съхранение и устойчивостта на гранулиране
                           
                        
                              2.
                           
                           
                              За прасенца (отбити) до 35 kg телесно тегло
                           
                        
                              3.
                           
                           
                              Препоръчителна доза за килограм пълноценен фураж:
                              
                                          —
                                       
                                       
                                          домашни птици за угояване: 1 500—3 000 FYT;
                                       
                                    
                                          —
                                       
                                       
                                          домашни птици, отглеждани за носачки: 600—1 500 FYT;
                                       
                                    
                                          —
                                       
                                       
                                          прасенца (отбити) и свине за угояване: 1 500—3 000 FYT
                                       
                                    
                        
                              4.
                           
                           
                              Да се използва в комбинирани фуражи, съдържащи повече от 0,23 % фосфор, свързан с фитин
                           
                        
                              5.
                           
                           
                              Мерки за безопасност: носене на предпазна маска, предпазни очила и ръкавици по време на работа.
                           
                        
               
                  1 декември 2019 г.
               
            
                  Свине за угояване
               
               
                  1 500 FYT
               
               
                   
               
            
                  Домашни птици за угояване
               
               
                  1 500 FYT
               
               
                   
               
            
                  Домашни птици, отглеждани за носачки
               
               
                  600 FYT
               
               
                   
               
            
         (1)  Един FYT е количеството ензим, което освобождава 1 μmol неорганичен фосфат от фитат на минута в условията на реакция при концентрация на фитат 5,0 mM при pH 5,5 и температура 37 °C при инкубация от 30 минути.
      
         (2)  Подробна информация относно аналитичните методи може да бъде намерена на интернет адреса на референтната лаборатория на Общността: www.irmm.jrc.be/crl-feed-additives